open-index/open-wikipedia-markdown huggingface dataset:
ΕΡΤ Καβάλας

250px|μικρογραφία|Η έδρα του σταθμού
Ο **Ραδιοφωνικός Σταθμός Καβάλας** (**ΕΡΤ Καβάλας**) είναι ο τοπικός ραδιοφωνικός σταθμός του νομού Καβάλας, και λειτουργεί υπό την εποπτεία της Γενικής Διεύθυνσης Ραδιοφωνίας της ΕΡΤ. Το πρόγραμμά του είναι κυρίως ειδησεογραφικό.

## Ιστορικό
Ξεκίνησε να εκπέμπει το 1949 από έναν παρατημένο ασύρματο που ήταν λάφυρο του Ελληνοϊταλικού Πολέμου. Η ίδρυση του οφείλεται στον Ιούλιο Ρόκκο, ο οποίος ήταν στρατιώτης του Τάγματος Διαβιβάσεων της έβδομης Μεραρχίας Πεζικού όπου φιλοξενήθηκε ο σταθμός για έναν χρόνο στα υπόγειά της, στην οδό Κωνσταντινίδου Ποιητού. Πρώτη εκφωνήτρια ήταν η Τούλα Βαρβαρίδου (μετέπειτα Ρόκκου).

Το 1950, ο *Στρατιωτικός Ραδιοφωνικός Σταθμός Καβάλας* έτσι όπως αρχικά ονομαζόταν, μεταφέρθηκε σ' ένα νεοκλασικό κτίριο στη συνοικία του Αγίου Ιωάννου της Καβάλας (οικία Ραούλ) το οποίο σώζεται μέχρι και σήμερα. Ωστόσο, απέκτησε και τη δεύτερη εκφωνήτρια του, τη Φρόσω Ευθυμιάδου. Το 1958 μετονομάστηκε σε *Ραδιοφωνικό Σταθμό Ανατολικής Μακεδονίας και Θράκης* και μετακόμισε στο στρατόπεδο "Καρακώστα" στη συνοικία της Αγίας Παρασκευής, εκεί όπου στεγάζεται μέχρι σήμερα.

Από τότε μέχρι το 2012 ο σταθμός εξέπεμπε στους 1.602 χιλιόκυκλους από έναν πομπό μεσαίων κυμάτων ισχύος 1KW. Το 1967 σταμάτησε να εκπέμπει από τα Βραχέα κύματα. Το 1987 εντάχθηκε στην ΕΡΤ και μετονομάστηκε σε ΕΡΑ Καβάλας. Η ΕΡΤ Καβάλας από τον Ιανουάριο του 1989 εκπέμπει και στα FM στους 96.3&nbsp;MHz με κέντρο εκπομπής τη νήσο της Θάσου.

Από την 1η Ιουλίου του 1998, η ΕΡΤ Καβάλας συνεργάζεται μαζί με την ΕΡΤ Κομοτηνής και την ΕΡΤ Ορεστιάδας και μαζί δημιούργησαν και αποτελούν το Δίκτυο Ανατολικής Μακεδονίας και Θράκης της ΕΡΑ.

Στις 11 Ιουνίου του 2013 μετά την ανακοίνωση για το κλείσιμο της ΕΡΤ, διακόπηκε η λειτουργία του ραδιοφωνικού σταθμού.

Ωστόσο, στις 28 Απριλίου του 2015, ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου του 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Καβάλας αλλάζοντας το όνομά της σε ΕΡΤ Καβάλας.

## Συχνότητες ΕΡΤ Καβάλας

## Παραπομπές


## Εξωτερικοί σύνδεσμοι
*Ακούστε την EΡΤ Καβάλας στο Radio-live.gr
*Ακούστε ζωντανά στο ERT Echo
*Επίσημη ιστοσελίδα

Κατηγορία:Ελληνική Ραδιοφωνία
Πίσον το ήμερον (αποσαφήνιση)

Η ονομασία **Πίσον το ήμερον** μπορεί να αναφέρεται:
* στον Αρακά, (ο χλωρός καρπός).
* στην Φάβα, (ο ξηρός καρπός).
Πανταζής Σταμούλης

Ο **Πανταζής Σταμούλης** (1888 - 12 Δεκεμβρίου 1961) του Νικολάου ήταν Έλληνας ιατρός και πολιτικός.

## Βιογραφία
Γεννήθηκε στην Αργαλαστή το 1888. Σπούδασε Ιατρική στο Πανεπιστήμιο των Αθηνών, μετεκπαιδεύτηκε στην Ελβετία και άσκησε το επάγγελμα του γιατρού στην ιδιαίτερη πατρίδα του. Διετέλεσε πρόεδρος του Ιατρικού Συλλόγου του Βόλου. Εκλέχθηκε βουλευτής Βόλου για πρώτη φορά το 1933 και επανεξελέγη βουλευτής Λάρισας το 1935 με το Λαϊκόν Κόμμα και το 1936 με τη Γενική Λαϊκή Ριζοσπαστική Ένωση. Το 1946 ήταν υποψήφιος βουλευτής Λάρισας με το Εθνικόν Κόμμα Ελλάδος και δεν εξελέγη, καθώς έλαβε μόλις 5 ψήφους. Επανεξελέγη βουλευτής Βόλου με τον Ελληνικό Συναγερμό το 1952. Απεβίωσε αιφνιδίως τον Δεκέμβριο του 1961.

## Παραπομπές


Κατηγορία:Βουλευτές Βόλου
Κατηγορία:Βουλευτές Λάρισας
Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με το Λαϊκό Κόμμα
Νικόλαος Γ. Παπαϊωάννου

Ο **Νικόλαος Γ. Παπαϊωάννου** (1934 - 2004) ήταν Έλληνας δικηγόρος και πολιτικός.

## Σταδιοδρομία
Γεννήθηκε στο Αγρίνιο. Ήταν γιος του Γεωργίου Ν. Παπαϊωάννου, γιατρού, βουλευτή, δημάρχου Αγρινίου και Οπλαρχηγού του Ε.Δ.Ε.Σ., με σημαντική αντιστασιακή δράση στην διάρκεια της Ιταλο-Γερμανικής Κατοχής.  

Πολιτεύτηκε και εξελέγη μετά τη Μεταπολίτευση με τη Νέα Δημοκρατία στις εκλογές του 1974 και του 1977.

Απεβίωσε το 2004 και κηδεύτηκε στις 12 Απριλίου από τον ιερό ναό Αγίου Δημητρίου Αγρινίου.


## Παραπομπές


Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με τη Νέα Δημοκρατία
Διεθνής Ομοσπονδία Αυτοκινήτου

Η **Διεθνής Ομοσπονδία Αυτοκινήτου** (γαλλικά: *Fédération Internationale de l'Automobile*, **FIA**) είναι μια ένωση που ιδρύθηκε ως *Association Internationale des Automobile Clubs Reconnus* (AIACR) στις 20 Ιουνίου του 1904 να αντιπροσωπεύει τα συμφέροντα των οργανώσεων αυτοκινητιστών και χρηστών αυτοκινήτου. Για το ευρύ κοινό, η FIA είναι περισσότερο γνωστή ως διοικούσα αρχή για πολλές και διάφορες εκδηλώσεις αγωνιστικών αυτοκινήτων.

Με έδρα την 8 Place de la Concorde στο Παρίσι, η FIA αποτελείται από 213 εθνικές οργανώσεις μέλη σε 125 χώρες σε όλο τον κόσμο. σημερινός πρόεδρος της είναι ο Μοχάμεντ Μπεν Σουλιαγέμ. Η FIA είναι γενικά γνωστή με τη γαλλική ονομασία και το αντίστοιχο ακρωνύμιο ακόμη και σε μη γαλλόφωνες χώρες, αλλά μερικές φορές αποδίδεται ως «International Automobile Federation».

Τον πιο σημαντικό σκοπό της, αποτελεί η    προώθηση της ασφαλούς, βιώσιμης και προσβάσιμης κινητικότητας, για όλους τους χρήστες του δρόμου σε όλο τον κόσμο. (mobility).

Και η  αδειοδότηση και η διαιτησία της Φόρμουλα ένα (F1) και του Παγκοσμίου Πρωταθλήματος Ράλι (WRC). (sport)

Η FIA μαζί με τη Διεθνή Ομοσπονδία Μοτοσυκλετισμού (FIM) πιστοποιεί επίσης απόπειρες ρεκόρ ταχύτητας εδάφους. Η Διεθνής Ολυμπιακή Επιτροπή αναγνώρισε προσωρινά την ομοσπονδία το 2011, ενώ το 2013 την αναγνώρισε πλήρως.

## Διοργανώσεις
Ακολουθούν οι διοργανώσεις της ομοσπονδίας:

* F1
* WRC
* WTCC
* WEC
* WRX
* FE

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Αγώνες αυτοκινήτου
Ιωάννης Γαβρίλης

Ο **Ιωάννης Γαβρίλης** (Αθήνα, 23 Μαρτίου 1935 - Αγία Παρασκευή Αττικής, 15 Οκτωβρίου 2023) ήταν Έλληνας ανώτατος εισαγγελικός λειτουργός, που έφθασε μέχρι τον βαθμό του αντεισαγγελέα του Αρείου Πάγου. Διετέλεσε προϊστάμενος της Εισαγγελίας Πρωτοδικών Αθηνών (1986—1990) και γενικός γραμματέας του υπουργείου Δικαιοσύνης (2002—2004).

## Βιογραφικά στοιχεία
Γεννήθηκε στην Αθήνα το 1935. Αποφοίτησε από τη Νομική Σχολή Αθηνών το 1957, και με υποτροφία του ΙΚΥ (Ίδρυμα Κρατικών Υποτροφιών) έκανε μεταπτυχιακές σπουδές στο Ποινικό Δίκαιο στο Πανεπιστήμιο του Αμβούργου, στην τότε Δυτική Γερμανία.

Εισήλθε στον εισαγγελικό κλάδο και διήλθε όλη την υπηρεσιακή ιεραρχία μέχρι τη θέση του αντεισαγγελέα του Αρείου Πάγου. Αποχώρησε στις 30 Ιουνίου 2002 λόγω συμπλήρωσης του κατά το Σύνταγμα ανώτατου ορίου ηλικίας (67 έτη).

Από το Φεβρουάριο του 1986 ως το Φεβρουάριο του 1990, ως αντεισαγγελέας Εφετών, διετέλεσε προϊστάμενος της Εισαγγελίας Πρωτοδικών Αθηνών.

Τον Ιούλιο του 2002, μετά την παραίτηση του Πρόδρομου Ασημιάδη, διορίστηκε γενικός γραμματέας του υπουργείου Δικαιοσύνης υπό τον υπουργό Δικαιοσύνης Φίλιππο Πετσάλνικο. Παρέμεινε σε αυτή τη θέση ως τον Απρίλιο του 2004, οπότε αντικαταστάθηκε από τη νέα κυβέρνηση της Νέας Δημοκρατίας.

## Πηγές


Κατηγορία:Έλληνες δικαστικοί
Σούπερ Καπ καλαθοσφαίρισης γυναικών Κύπρου

Το **Σούπερ Καπ** (*Super Cup*) αποτελεί ετήσιο θεσμό της κυπριακής καλαθοσφαίρισης, όπου Πρωταθλητής και Κυπελλούχος της περασμένης περιόδου αναμετρούνται με στόχο την ανάδειξη ενός υπερπρωταθλητή. Τελεί υπό την αιγίδα της Κυπριακής Ομοσπονδίας Καλαθόσφαιρας.

## Ιστορικό
Το θεσμός του Σούπερ Καπ γεννήθηκε το 1998 και έκτοτε εγκαινιάζει τη νέα αγωνιστική περίοδο του γυναικείου πρωταθλήματος. Το 2020 δεν διεξήχθη.

## Αγώνες
Πολυνίκεις ομάδες του θεσμού είναι ο Κεραυνός και η ΑΕΛ Λεμεσού που έχουν απο 12 κατακτήσεις τροπαίων. Ακολουθούν αναλυτικά οι αγώνες των γυναικών από την ίδρυση του θεσμού μέχρι σήμερα:

## Κατακτήσεις ανά ομάδα

## Παραπομπές


## Εξωτερικοί σύνδεσμοι
*Κυπριακή Ομοσπονδία Καλαθόσφαιρας

Σουπερ Καπ
Διεθνής Ομοσπονδία Μοτοσυκλετισμού

Η **Διεθνής Ομοσπονδία Μοτοσυκλετισμού** (γαλλικά: *Fédération Internationale de Motocyclisme*, **FIM**) είναι το παγκόσμιο διοικητικό σώμα των αγώνων μοτοσικλέτας. Αντιπροσωπεύει 111 εθνικές ομοσπονδίες μοτοσικλέτας, οι οποίες χωρίζονται σε έξι περιφερειακές ηπειρωτικές ενώσεις.

Υπάρχουν έξι κλάδοι αγώνων μοτοσικλέτας τους οποίους καλύπτει η FIM, με 65 παγκόσμια πρωταθλήματα και βραβεία: αγώνες δρόμου, motocross (συμπεριλαμβανομένων snowcross, δοκιμές, enduro, cross-country rallies & bajas) και το καθαρά αγωνιστικό κομμάτι (που συνδυάζει grasstrack και speedway), με ποιο σημαντική αυτή του Γκραν Πρι Μοτοσικλέτας (MotoGP). Η FIM εμπλέκεται επίσης σε πολλές μη αγωνιστικές δραστηριότητες που προάγουν τον αθλητισμό, την ασφάλεια και γενικότερα τη δημόσια πολιτική.

Η FIM αποτελέι την πρώτη διεθνή αθλητική ομοσπονδία που δημοσίευσε ένα περιβαλλοντικό κώδικα το 1994. Το 2007, η Επιτροπή για τις Γυναίκες στη Μοτοσικλέτα δημιουργήθηκε από την FIM, προκειμένου να προωθήσει τη χρήση των μηχανοκίνητων δικύκλων και το άθλημα της μοτοσικλέτας στις γυναίκες.

## Διοργανώσεις
Ακολουθούν οι διοργανώσεις της ομοσπονδίας:

* MotoGP
* EWC
* MXGP
* SuperEnduro
* TEC
* TWC

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Μηχανοκίνητος αθλητισμός
Κύπελλο Κύπρου (καλαθοσφαίριση γυναικών)

Το **Κύπελλο Κύπρου καλαθοσφαίρισης γυναικών** διεξάγεται υπό την αιγίδα της Κυπριακής Ομοσπονδίας Καλαθοσφαίρισης (ΚΟΚ) από το 1988. Αποτελεί την διοργάνωση κυπέλλου στη καλαθοσφαίριση γυναικών στην Κύπρο. Πολυνίκης της διοργάνωσης είναι η ΑΕΛ με 18 κύπελλα.

## Τελικοί
Ο πίνακας που ακολουθεί παρουσιάζει όλους τους τελικούς της διοργάνωσης.

## Κατακτήσεις ανά ομάδα

## Παραπομπές


## Πηγές
* Μπάσκετ: Το κύπελλο γυναικών ζητά κάτοχο
* 

## Εξωτερικοί σύνδεσμοι
* Κυπριακή Ομοσπονδία Καλαθοσφαίρισης

Κατηγορία:Καλαθοσφαίριση στην Κύπρο
ΑΕΛ Λεμεσού (καλαθοσφαίριση γυναικών)

Η **Αθλητική Ένωση Λεμεσού** είναι γυναικεία, κυπριακή, καλαθοσφαιρική ομάδα με έδρα δραστηριοτήτων τη Λεμεσό. Αποτελεί τμήμα της Αθλητικής Ένωσης Λεμεσού. Αποτελεί την πιο πετυχημένη γυναικεία καλαθοσφαιρική ομάδα στην Κύπρο έχοντας κατακτήσει τα περισσότερα πρωταθλήματα (19) και κυπέλλα (18) Κύπρου. Επιπλέον, έχει κατακτήσει 12 φορές το Σούπερ Καπ.

## Τίτλοι-Διακρίσεις
Το καλαθοσφαιρικό τμήμα γυναικών της Α.Ε. Λεμεσού έχει κατακτήσει τους εξής τίτλους:
* Πρωτάθλημα Κύπρου:
** Πρωταθλήτρια (19): 1992-93, 1996-97, 1997-98, 2002-03, 2005-06, 2006-07, 2007-08, 2008-09, 2009-10, 2010-11, 2011-12, 2012-13, 2013-14, 2014-2015, 2015-2016, 2022-23, 2023-24, 2024-25, 2025-26
** 

* Κύπελλο Κύπρου:
** Κυπελλούχος (18): 1992-93, 1994-95, 1995-96, 1996-97, 1997-98, 2005-06, 2007-08, 2008-09, 2009-10, 2010-11, 2011-12, 2013-14, 2014-15, 2015-2016, 2019-20, 2023-24, 2024-25, 2025-26

* Σούπερ Καπ:
** Νικήτρια (12): 1998, 2006, 2007, 2008, 2009, 2011, 2013, 2014, 2015, 2021, 2024, 2025

## Παραπομπές


## Εξωτερικοί σύνδεσμοι

*Επίσημη ιστοσελίδα σωματείου-Τμήμα καλαθόσφαιρας
*

Καλαθοσφαιριση Γυναικων
Κατηγορία:Κυπριακοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1966
Μουσείο Γαλλικού Στρατιωτικού Νεκροταφείου Ζέιτενλικ

Το **Μουσείο Γαλλικού Στρατιωτικού Νεκροταφείου Ζέιτενλικ** (γαλλικά: *Musée de la nécropole militaire française de Zeïtenlick*) ιδρύθηκε το 2015 ως αποτέλεσμα πρωτοβουλίας του Γενικού Προξενείου της Γαλλίας στη Θεσσαλονίκη, σε συνέχεια της ολικής ανακαίνισης του γαλλικού τμήματος του Στρατιωτικού Κοιμητηρίου του Ζέιτενλικ (2011-2013).

Το μουσείο αυτό έχει ως στόχο να αποτελέσει χώρο μνήμης που υπενθυμίζει στις νεότερες γενιές την αδελφότητα των χωρών της Αντάντ και τις κοινές αξίες τους.

Η δημιουργία του εντάχθηκε στο πλαίσιο εκδηλώσεων της επετείου εκατονταετηρίδας από τον Πρώτο Παγκόσμιο Πόλεμο.

## Περιγραφή
Το μουσείο έχει διαδραστική λειτουργία χάρη στη χρήση κωδίκων QR που δίδουν πρόσβαση σε βίντεο και σε μεταφράσεις (πέρα από την γαλλική και ελληνική, στη σερβική και αγγλική) και χάρη στην προβολή ενός ντοκιμαντέρ.

Το πρώτο τμήμα του μουσείου είναι αφιερωμένο στο ίδιο το νεκροταφείο. Το δεύτερο τμήμα είναι αφιερωμένο στο Μακεδονικό Μέτωπο παρέχοντας μια σύντομη περιγραφή αυτού του μετώπου. Η τρίτη ενότητα εστιάζεται στη Θεσσαλονίκη και ειδικότερα στην καθημερινή ζωή των περίπου 300.000 Γάλλων στρατιωτών που πέρασαν από το 1915 μέχρι το 1918 από την πόλη. Παρουσιάζει και δίνει έμφαση στην συμβολή των Γάλλων στρατιωτών στην έκβαση του πολέμου και στην ανάπτυξη της πόλης και του λιμανιού της, καθώς και ολόκληρης της Μακεδονίας (Λιμάνι της Θεσσαλονίκης, κατασκευή δρόμων, καταπολέμηση λοιμωδών νόσων, εισαγωγή νέων μεθόδων αγροτικής καλλιέργειας).

## Παραπομπές


## Εξωτερικοί σύνδεσμοι
*Μουσείο του Ζέιτενλικ 
*Εγκαινιάστηκε το Μουσείο στα συμμαχικά νεκροταφεία του Ζέιτενλικ

Ζέιτενλικ
Θεσσαλονικη
Λακ Λονγκ Κουάν

**Ο Λακ Λόνγκ Κουάν** (κυριολεκτικά "Δράκοντας Λόρδος του Λακ"; επίσης ως **Χούνγκ Χιέν Βουόνγκ**) είναι ο δεύτερος βασιλέας της δυναστείας Χόνγκ Μπάνγκ του αρχαίου Βιετνάμ (γνωστό τότε ως Βάν Λάνγκ και πριν ως Ξιχ Κούι). Ο Κουάν ήταν ο γιος και ο μόνος διάδοχος του βασιλέα Ντουόνγκ Βουόνγκ (ο πρώτος βασιλιάς των Χούνγκ) που κυβέρνησε το Ξιχ Κούι. Εκτιμάται ότι έγινε βασιλιάς το έτος 2793 π.Χ.

Σήμερα,η ζωή του έχει δημιουργήσει πολλούς θρύλους. Η σύζυγος του, Άου Κο, γέννησε 100 αυγά με τα οποία γεννήθηκαν 100 παιδιά, με αποτέλεσμα να δημιουργηθούν τα σημερινά 100 βιετναμέζικα οικογενειακά ονόματα. Μια μέρα, ο βασιλιάς, ταξίδεψε μέσω θαλάσσης με τα μισά παιδιά, ενώ η σύζυγος του πήγε στην ορεινή περιοχή με τα άλλα 50 παιδιά που είχαν απομείνει. Ο μεγαλύτερος γιος, που ακολούθησε την μητέρα του, αργότερα έγινε ο διάδοχός του.

## Γενεαλογία
Ο πατέρας του Λακ Λόνγκ Κουάν ήταν ο Κινχ Ντουόνγκ Βουόνγκ.

## Στην βιετναμική βιβλιογραφία
Τα βιβλία *Đại Việt sử ký toàn thư* (του 15ου αιώνα) και το *Lĩnh Nam chích quái* (του 14ου αιώνα) αναφέρονται στον θρύλο της Άου Κο.

## Μεταθανάτιες τιμές
Οι περισσότερες πόλεις του Βιετνάμ έχουν κύριες οδούς που έχουν το όνομά του. Ο ίδιος προώθησε την εκπαίδευση, και είναι σε μερικές μορφές της λαικής θρησκευτική πίστης είναι θεός.

## Παραπομπές


Κατηγορία:Βιετναμέζοι
Πλατανόβρυση Μεσσηνίας (αποσαφήνιση)

Με την ονομασία **Πλατανόβρυση Μεσσηνίας** μπορεί να αναφέρονται οι εξής οικισμοί:

* Πλατανόβρυση Αριστομένους Μεσσηνίας, οικισμός του δήμου Μεσσήνης.
* Πλατανόβρυση Χανδρινού Μεσσηνίας, οικισμός του δήμου Πύλου - Νέστορος.

## Δείτε επίσης
* Πλατανόβρυση

Κατηγορία:Αποσαφηνίσεις ελληνικών τοπωνυμίων
Πλατανόβρυση Χανδρινού Μεσσηνίας

Η **Πλατανόβρυση Πυλίας** ή **Πλατανόβρυση Χανδρινού** είναι ημιορεινό χωριό της Μεσσηνίας.

Έχει 46 κατοίκους σύμφωνα με την απογραφή του 2021.

## Ονομασία
Η επίσημη ονομασία είναι Πλατανόβρυση, αλλά κατά το παρελθόν λεγόταν και **Καντηλιοκέρι** ή **Καντηλισκέρι** ή **Καλισκίριον**. 

## Τοποθεσία
Το χωριό βρίσκεται στην περιοχή της Πυλίας σε απόσταση 13 χιλιομέτρων από την Πύλο και 39 χιλιομέτρων νοτιοδυτικά από την Καλαμάτα, σε υψόμετρο 333 μέτρων. 

## Ιστορία
Στις 23 Μαρτίου 1821, ο Γεώργιος Χανδρινός, τοπικός οπλαρχηγός του Χανδρινού, πέφτει μαχόμενος εναντίον των Οθωμανών, που στρατοπέδευαν στην περιοχή του Καντίλ(ι)ασκερίου. Πρόκειται για την πρώτη μάχη της Επανάστασης του 1821 στην περιοχή αυτή.

## Διοικητικά στοιχεία
Μαζί με το χωριό Χανδρινό συναποτελούσε την Κοινότητα Χανδρινού μέχρι το έτος 2000, οπότε εντάχθηκε στον Καποδιστριακό Δήμο Χιλιοχωρίων με έδρα τον Χανδρινό. 

Στις 21 Απριλίου 1835, η Πλατανόβρυση έχοντας τότε το όνομα Καντηλιοκέρι προσαρτάται στις 21/04/1835 ως οικισμός στο δήμο Αιγαλαίου, ενώ το 1840 αποσπάται από το δήμο Αιγαλαίου και προσαρτάται στο δήμο Πύλου. Το 1912 αποσπάται από το δήμο Πύλου και προσαρτάται στην κοινότητα Χανδρινού, ενώ από το 1913 το χωριό μετοναμάζεται σε Καντηλισκέρι. 

Το 1940 το χωριό μετονομάζεται εκ νέου σε Καλισκίριον και από το 1956 σε Πλατανόβρυση. 

Το 1997 η Πλατανόβρυση αποσπάται από την κοινότητα Χανδρινού και προσαρτάται στο δήμο Χιλιοχωρίων και από το 2010 προσαρτάται στο δήμο Πύλου-Νέστορος.

Από το 2012, σύμφωνα με τη διοικητική διαίρεση της Ελλάδας με το πρόγραμμα Καλλικράτης, ανήκει στο Δήμο Πύλου-Νέστορος με έδρα την Πύλο.

## Δραστηριότητα
Οι κάτοικοι ασχολούνται κυρίως με τη γεωργία. Κάποιοι από τους κατοίκους του χωριού προέρχονται από Αρκάδες κτηνοτρόφους, γνωστούς και ως οι «ανεβοκατεβάτες», ονομασία που αποδόθηκε παλαιότερα στους βοσκούς αυτούς, καθώς την Άνοιξη ανέβαιναν με τα κοπάδια τους στην Αρκαδία, ενώ τον Χειμώνα κατέβαιναν στα χειμαδιά της Μεσσηνίας.
## Παραπομπές


## Εξωτερικοί σύνδεσμοι
* Δήμος Πύλου - Νέστορος, επίσημη ιστοσελίδα: www.pylos-nestor.gr

__ΕΥΡΕΤΗΡΙΟ__

Πλατανόβρυση Χανδρινού
Κατηγορία:Επαρχία Πυλίας
Κατηγορία:Δήμος Πύλου - Νέστορος
Κατηγορία:Δήμος Χιλιοχωρίων
Άγαλμα Μεγάλου Αλεξάνδρου (Θεσσαλονίκη)

Στην παραλία της Θεσσαλονίκης, δίπλα στον Λευκό Πύργο βρίσκεται το άγαλμα του Μεγάλου Αλεξάνδρου, Βασιλέα των Μακεδόνων. Αναπαριστάται να ιππεύει τον Βουκεφάλα, πολεμικό ίππο ο οποίος συνόδεψε για 20 χρόνια τον Μακεδόνα στρατηλάτη στις εκστρατείες του. Ανεγέρθηκε το 1973 με δαπάνες από ερανικές επιτροπές και εγκαινιάστηκε το 1974. Είναι έργο του γλύπτη Ευάγγελου Μουστάκα ο οποίος το φιλοτέχνησε στο εργαστήριό του στην Παλλήνη. Το μπρούντζινο άγαλμα χυτεύτηκε στα χυτήρια "Ρέντζο Μικελούτσι" στην Πιστόια της Ιταλίας. Το ύψος του αγάλματος είναι 6 μέτρα και έχει βάρος 4 τόνους. Το συνολικό ύψος μαζί με το βάθρο ανέρχεται στα 11 μέτρα.

Το βάθρο πάνω στο οποίο δεσπόζει το μπρούντζινο άγαλμα είναι επενδυμένο με μάρμαρο Μελισσοχωρίου σκούρου χρώματος. Ο περιβάλλων χώρος επίσης είναι επενδυμένος με λευκό μάρμαρο από τη Βέροια, γεγονός που καθιστά το μέρος ελκυστικό σε άτομα που ασχολούνται με σκέιτμπορντινγκ. Επίσης στη δυτική πλευρά του μνημειακού συγκροτήματος υπάρχει τοιχίο με μπρούντζινη ανάγλυφη αναπαράσταση της Μάχης της Ισσού, κατά την οποία ο Μέγας Αλέξανδρος έτρεψε σε φυγή από το πεδίο της μάχης τον Δαρείο τον Γ', Βασιλιά των Περσών. Η καλλιτεχνική απεικόνιση αποτελείται από 45 μορφές με τον Μέγα Αλέξανδρο να ηγείται σαρισσοφόρων Μακεδόνων οπλιτών και τον Δαρείο Γ' των περσικών στρατευμάτων.

Στο συγκρότημα υπάρχουν επίσης δύο συστοιχίες από ασπίδες και σάρισες. Η συστοιχία στα δυτικά αποτελείται από 5 ασπίδες και σάρισες ενώ αυτή που βρίσκεται στα βόρεια από 3 ασπίδες και σάρισες. Οι συστοιχίες ασπίδων με σάρισες συμβολίζουν τους απλούς Μακεδόνες στρατιώτες που πήραν μέρος στην εκστρατεία του Μεγάλου Αλεξάνδρου. Οι συνολικές διαστάσεις του συγκροτήματος είναι 23 x 30 μέτρα.

## Παραπομπές


Κατηγορία:Κτίρια και κατασκευές στη Θεσσαλονίκη
Α
Μεγαλου Αλεξανδρου Θεσσαλονικη
Τανγκανίκα

Η **Τανγκανίκα** ήταν κυρίαρχο κράτος από το 1961 μέχρι το 1964. Βρισκόταν ανάμεσα στον Ινδικό Ωκεανό και τις λίμνες Βικτόρια, Νιάσα και Τανγκανίκα του συμπλέγματος των Μεγάλων Αφρικανικών Λιμνών. Κέρδισε την ανεξαρτησία της ως αποικία της Βρετανικής Κοινοπολιτείας από το Ηνωμένο Βασίλειο στις 9 Δεκεμβρίου 1961 και έγινε δημοκρατικό κράτος της Κοινοπολιτείας των Εθνών ακριβώς ένα χρόνο αργότερα, στις 9 Δεκεμβρίου 1962. Από το 1962 μέχρι το 1964 αποκαλούνταν επίσημα ως **Δημοκρατία της Τανγκανίκα**. Στις 26 Απριλίου 1964, η Τανγκανίκα ενώθηκε με τη Λαϊκή Δημοκρατία της Ζανζιβάρης και της Πέμπα προς δημιουργία της Ηνωμένης Δημοκρατίας της Τανγκανίκα και της Ζανζιβάρης, ενός νέου κράτους που σε διάστημα ενός χρόνου μετονομάστηκε σε Ηνωμένη Δημοκρατία της Τανζανίας.

## Ιστορία

Η Τανγκανίκα αρχικά αποτελούνταν από την αποικία της Τανγκανίκα, το βρετανικό μερίδιο της Γερμανικής Ανατολικής Αφρικής, που οι Βρετανοί πήραν μετά από εντολή της Κοινωνίας των Εθνών το 1922, και που αργότερα μετατράπηκε σε συμφωνία του Διεθνούς Συστήματος Κηδεμονίας των Ηνωμένων Εθνών μετά τον Β΄ Παγκόσμιο Πόλεμο. Τα υπόλοιπα μέρη της Γερμανικής Ανατολικής Αφρικής επήλθαν υπό βελγική προστασία, τελικώς διαμορφώνοντας τα σημερινά κράτη της Ρουάντα και του Μπουρούντι.

## Δείτε επίσης
*Γερμανική Ανατολική Αφρική

## Παραπομπές


Κατηγορία:Πρώην κράτη της Αφρικής
Κατηγορία:Πρώην δημοκρατίες
A Little Light Music

Το ***A Little Light Music*** είναι ζωντανά ηχογραφημένο άλμπουμ του αγγλικού ροκ συγκροτήματος Jethro Tull, το οποίο κυκλοφόρησε στις 14 Σεπτεμβρίου του 1992 μέσω της δισκογραφικής εταιρίας "Chrysalis Records". 

Η ηχογράφηση του άλμπουμ πραγματοποιήθηκε από τις 2 μέχρι τις 23 Μαΐου 1992, στα πλαίσια της περιοδείας για την προώθηση του δίσκου "*[[Catfish Rising]]*", σε διάφορες ευρωπαϊκές και ασιατικές πόλεις.

Ο δίσκος έλαβε μέτριες κριτικές, με το "Allmusic" να τον βαθμολογεί με δύο αστέρια με άριστα τα πέντε, το "Sputnik Music" με μέσο όρο βαθμολογιών 3,2 / 5 και το "ProgArchives" με 3,6 / 5. Σκαρφάλωσε στο Top-40 των τσαρτ της Μεγάλης Βρετανίας.

## Λίστα Τραγουδιών
# "Someday the Sun Won't Shine for You" (Αθήνα, 13/14 Μαΐου 1992)&nbsp;– 3:59
# "Living in the Past" , instrumental (Λονδίνο, 2 Μαΐου 1992)&nbsp;– 5:07
# "Life Is a Long Song" (Φρανκφούρτη, 12 Μαΐου 1992)&nbsp;– 3:37
# "Under Wraps" , instrumental (Ζυρίχη, 6/7 Μαΐου 1992)&nbsp;– 2:30
# "Rocks on the Road" (Καισάρεια, 23 Μαΐου 1992)&nbsp;– 7:04
# "Nursie" (Μανχάιμ, 5 Μαΐου 1992)&nbsp;– 2:27
# "Too Old to Rock 'n' Roll: Too Young to Die!" (Άγκυρα, 16 Μαΐου 1992)&nbsp;– 4:43
# "One White Duck"  (Πράγα, 10 Μαΐου 1992)&nbsp;– 3:15
# "A New Day Yesterday" (Γκρατς, 9 Μαΐου 1992)&nbsp;– 7:33
# "John Barleycorn" (Αθήνα, 13/14 Μαΐου 1992)&nbsp;– 6:34 (Ντούετο με τον Γιώργο Νταλάρα στην ευρωπαϊκή έκδοση του δίσκου)
# "Look into the Sun" , instrumental (Καισάρεια, 23 Μαΐου 1992)&nbsp;– 3:45
# "A Christmas Song" (Καισάρεια, 23 Μαΐου 1992)&nbsp;– 3:46
# "From a Dead Beat to an Old Greaser" (Μόναχο, 7 Μαΐου 1992)&nbsp;– 3:51
# "This Is Not Love" (Καισάρεια, 23 Μαΐου 1992)&nbsp;– 3:53
# "Bourée" , instrumental (Βερολίνο, 11 Μαΐου 1992)&nbsp;– 6:06
# "Pussy Willow" , instrumental (Ντόρτμουντ, 4 Μαΐου 1992)&nbsp;– 3:31
# "Locomotive Breath" (Ιερουσαλήμ, 21 Μαΐου 1992)&nbsp;– 5:51

## Θέσεις τσαρτ
***A Little Light Music*** *(άλμπουμ)*

***Επίσημη κυκλοφορία: [[14 Σεπτεμβρίου]] [[1992]]***

## Μέλη των Jethro Tull
Οι μουσικοί οι οποίοι ηχογράφησαν το "*A Little Light Music*" ήταν οι εξής:
* **[[Ίαν Άντερσον]]** - φωνητικά, φλάουτο, μαντολίνο, ακουστική κιθάρα, κρουστά
* **[[Μάρτιν Μπαρ]]** - ηλεκτρική κιθάρα, ακουστική κιθάρα
* **Ντέιβ Πεγκ** - μπάσο, μαντολίνο
* **Ντέιβ Μάτακς** - τύμπανα, κρουστά, πλήκτρα

## Παραπομπές


## Πηγές
* A Little Light Music - Jethro Tull | Songs, Reviews, Credits, Awards | AllMusic
* Jethro Tull - A Little Light Music (album review) | Sputnikmusic
* JETHRO TULL A Little Light Music reviews and MP3 - Prog Archives

Κατηγορία:Δισκογραφία των Jethro Tull
Κατηγορία:Άλμπουμ του 1992
Ράινχολντ Μιτερλένερ

Ο **Ράινχολντ Μιτερλένερ** (γερμανικά: *Reinhold Mitterlehner*) είναι ένας Αυστριακός πολιτικός, γεννημένος το Δεκέμβριο του 1955. Υπηρετεί στο υπουργικό συμβούλιο της Αυστρίας ως Ομοσπονδιακός Υπουργός Οικονομίας από το 2008. Τον Σεπτέμβριο του 2014 έγινε, επίσης, Αντικαγκελάριος της Αυστρίας και Επικεφαλής του Αυστριακού Λαϊκού Κόμματος.

## Πρώιμα χρόνια
Ο Μιτερλένερ γεννήθηκε στο Χέλφενμπεργκ της Αυστρίας στις 10 Δεκεμβρίου 1955. Κατέχει διδακτορικό στη νομική, που απέκτησε στο Πανεπιστήμιο Γιοχάνες Κέπλερ του Λιντς το 1980. Έχει ακολουθήσει, επίσης, ένα κύκλο σπουδών στην εταιρική διαχείριση στο Φρίμπουργκ. 

## Καριέρα
Από το 1980 ως το 1992, ο Μιτερλένερ εργαζόταν στο Άνω Αυστριακό οικονομικό σώμα, όπου ανέλαβε διάφορα πόστα, όπως εκείνο του επικεφαλής του τμήματος αγοραλογίας. Από το 1992 ως το 2000 υπηρέτησε ως γενικός γραμματέας της αυστριακής οικονομικής συνομοσπονδίας στην Βιέννη. Το 2000 διορίστηκε ως αναπληρωτής γενικός γραμματέας του αυστριακού ομοσπονδιακού οικονομικού σώματος (WKO), μια θέση που διατήρησε ως το 2008. 

Από το 1991 ως το 1997 πολιτευόταν στην περιοχή του Άχορν. Στις 8 Φεβρουαρίου 2000 εξελέγη βουλευτής του Αυστριακού Κοινοβουλίου με το Αυστριακό Λαϊκό Κόμμα. Το Μάιο του 2002 διορίστηκε ως επικεφαλής του κόμματος για την Περιφέρεια Ρόχρμπαχ.

Στις 2 Δεκεμβρίου 2008, ο Μιτερλένερ διορίστηκε ως Ομοσπονδιακός Υπουργός Οικονομίας, Οικογένειας και Νεολαίας στην κυβέρνηση συνασπισμού του Καγκελάριου Βέρνερ Φάιμαν. Επίσης, το ίδιο έτος, ονομάστηκε αντιπρόεδρος της Αυστριακής Υπηρεσίας Ενέργειας.

Ο Μιτερλένερ ήταν ένας από τους κύριους υποψηφίους για την διαδοχή του Τζόσεφ Προλ στην ηγεσία του κόμματος, τον Απρίλιο του 2011.  Από το 2011 ως το 2014 ήταν αναπληρωτής ομοσπονδιακός πρόεδρος του Λαϊκού Κόμματος και τον Σεπτέμβριο του 2014 διαδέχθηκε τον Μίχαελ Σπίντελεγκερ στην ηγεσία του κόμματος. Ταυτόχρονα, ανέλαβε και τα καθήκοντα του Αντικαγκελάριου της Αυστρίας.

## Προσωπική ζωή
Ο Μιτερλένερ είναι παντρεμένος και έχει αποκτήσει τρεις κόρες. 

## Παραπομπές


Κατηγορία:Αυστριακοί πολιτικοί
Συριακή Ορθόδοξη Εκκλησία

thumb|Έμβλημα της Συριακής Ορθόδοξης Εκκλησίας
Η **Συριακή Ορθόδοξη Εκκλησία** (, *ʿĪṯo Suryoyṯo Trišaṯ Šubḥo*, ), επίσης γνωστή ως **Συριακή Ορθόδοξη Εκκλησία της Αντιοχείας** και ανεπισήμως ως **Ιακωβιτική Εκκλησία**, είναι μια αυτοκέφαλη Ανατολίτικη Ορθόδοξη εκκλησία που βρίσκεται στην Ανατολική Μεσόγειο, με τα μέλη της διασκορπισμένα σε όλο τον κόσμο, κυρίως στη Σουηδία, την Ινδία, τη Γερμανία και το Ηνωμένο Βασίλειο. Χρησιμοποιεί την παλαιότερη σωζόμενη Θεία Λειτουργία στον Χριστιανισμό, τη Θεία Λειτουργία του Αγίου Ιακώβου Αποστόλου, και χρησιμοποιεί τη Συριακή ως επίσημη και λειτουργική της γλώσσα. Η εκκλησία καθοδηγείται από τον Σύρο Πατριάρχη Αντιοχείας. Η Συριακή Ορθόδοξη Εκκλησία έχει της ρίζες της ιστορίας της σε μία από τις πρώτες χριστιανικές κοινότητες στην Αντιόχεια, που περιγράφεται στις Πράξεις των Αποστόλων (Καινή Διαθήκη, Πράξεις 11:26) και ιδρύθηκε από τον Απόστολο Πέτρο το 37 μ.Χ. Η εκκλησία έχει επικεφαλής τον Σύρo Ορθόδοξο Πατριάρχη Αντιοχείας Ιγνάτιο Εφραίμ Β΄, από το 2014.
μικρογραφία|220px|Συριακή ορθόδοξη εκκλησία στην πόλη Μιντγιάτ της Τουρκίας.

## Διεθνής παρουσία
### Δημογραφία
Εκτιμάται ότι η εκκλησία έχει πάνω από 5.000.000 μέλη παγκοσμίως, στα οποία περιλαμβάνονται 1.500.000 μέλη στην Ινδία και την ινδική διασπορά. Η πλειονότητα των υπολοίπων οπαδών της είναι οι εθνοτικοί Συροχριστιανοί/Ασσύριοι, οι οποίοι συμπεριλαμβάνουν τους αυτόχθονες προαραβικούς πληθυσμούς της σύγχρονης Συρίας, του Ιράκ και της Νοτιοανατολικής Τουρκίας. Ήταν επίσης η εθνότητα που μετέτρεψε τους Χριστιανούς του Σεντ Τόμας της Ινδίας το 700 μ.Χ. Επιπλέον, υπάρχει επίσης μια μεγάλη Συριακή κοινότητα μεταξύ των Μάγιας στη Γουατεμάλα. Επίσης υπάρχουν και μερικές άλλες αυτοκέφαλες (ανεξάρτητες) Συριακές Ορθόδοξες Εκκλησίες που ακολουθούν την ίδια ή παρόμοια λειτουργία.

## Παραπομπές



## Εξωτερικοί σύνδεσμοι

* Επίσημη ιστοσελίδα

*
Κατηγορία:Ανατολίτικες Ορθόδοξες Εκκλησίες
Κατηγορία:Ανατολίτικη Ορθοδοξία
Αβρανλό

To **Αβρανλό** (γεωργιανά: *ავრანლო*), επίσης γνωστό στην τοπική διάλεκτο της περιοχής ως **Αβραννή** ή **Αυριανή**, είναι ελληνικό χωριό της περιοχής Τσάλκα (Μπαρμακσίζ) του Κβέμο Κάρτλι (Μπόρτσαλι), στη Γεωργία. To Αβρανλο/Εβρενι προέρχεται απο την λεξη Evrenli(Τουρκικα)χωριο δίπλα απο την πόλη Ερζερούμ όπου ζούσαν Έλληνες.Το ονομα Αβρανλο/Εβρενλι σημαίνει Σύμπαν. Οι κάτοικοι προέρχονται από το χωριό Αβραννή της περιοχής Ερζερούμ, οι οποίοι μετανάστευσαν στη Ρώσικη Αυτοκρατορία το 1830. Σύμφωνα με μαρτυρίες στις αρχές του 20ού αιώνα οι κάτοικοι του χωριού του Ερζερούμ ήταν κρυπτοχριστιανοί. Κοντά στην Αβραννή της Ανατολίας βρισκόταν άλλο ένα χωριό, το Τζινίς, από το οποίο οι Έλληνες κάτοικοί του μετανάστευσαν μαζί με τους Αβρανλίδες και ίδρυσαν τα χωριά τους στην Τσάλκα κοντά το ένα στο άλλο. Στην Τσάλκα μαζί με τους Έλληνες μετανάστευσαν και 4 οικογένειες Αρμενίων από την Αβραννή, οι οποίες μαζί με 15 ελληνικές οικογένειες μετανάστευσα αργότερα στην Αλεξανδρούπολη (σημ. Γκιουμρί) του Κυβερνείου Ερεβάν. Τη δεκαετία του 90' στο χωριό Αβρανλό της Τσάλκας ζούσαν περίπου 1700 άτομα ελληνικής καταγωγής. Οι κάτοικοι του ήταν τουρκόφωνοι και μιλούσαν την διάλεκτο Ερζερούμ-Καρς όπως σε όλα τα τουρκόφωνα χωριά της περιοχής Τσάλκας.

## Εκπαίδευση και Υγεία
Το Αβρανλό ήταν το μοναδικό χωριό μαζί με την πρωτεύουσα την Τσάλκα στο οποίο είχαν νοσοκομείο. Το νοσοκομείο του Αβρανλό μάλιστα ήταν απ' τα καλύτερα στη Γεωργία με τους καλύτερους γιατρούς. Η εκπαίδευση από την άλλη ήταν μια απ' τις κορυφαίες σε όλη την ΕΣΣΔ. Η Τσάλκα είχε 2 σχολεία, το ένα βρισκόταν στην πρωτεύουσα και το άλλο στο Αβρανλό. Το σχολείο του Αβρανλό φιλοξενούσε μαθητές από 15 διαφορετικά χωριά της Τσάλκας. Ο αριθμός των μαθητών το χρόνο ήταν περίπου 2000-2500. Το σχολείο του Αβρανλό ήταν απ' τα καλύτερα στην ΕΣΣΔ με τους καλύτερους καθηγητές και τους καλύτερους μαθητές. Μάλιστα πριν την κατάρρευση της ΕΣΣΔ είχε προσφερθεί μεγάλο χρηματικό ποσό στην Τσάλκα ώστε να κατασκευαστεί πανεπιστήμιο με μοναδικό σκοπό οι απόφοιτοι να μην μετακινούνται σε ρωσικά πανεπιστήμια, διότι δεν υπήρχε και η οικονομική άνεση. Επίσης, το σχολείο της Τσάλκας έχει διακριθεί πολλές φορές σε μεγάλους διαγωνισμούς μαθηματικών, φυσικής, χημείας, ποίησης, έκθεσης, σε αθλήματα αλλά και σε πολλά αλλά.

## Παραπομπές


Κατηγορία:Χωριά της Γεωργίας
Γιώργος Δαλακούρας

Ο **Γιώργος Δαλακούρας** (8 Ιουλίου 1938-8 Ιουλίου 2021) ήταν Έλληνας εφοπλιστής και πολιτικός. Υπήρξε ένας από τους πρώτους Έλληνες ευρωβουλευτές, το 1981.

Γεννήθηκε στην Αθήνα το 1938. Το 1974 εξελέγη βουλευτής με τη Νέα Δημοκρατία στο υπόλοιπο του πρώην Δήμου Αθηναίων και επανεξελέγη το 1977, στην Β΄  Αθηνών. Έγινε ένας από τους πρώτους Έλληνες βουλευτές στο Ευρωπαϊκό Κοινοβούλιο, όπου υπηρέτησε από τον Ιανουάριο του 1981, ως τον Οκτώβριο του ίδιου χρόνου με τη Νέα Δημοκρατία. Από τον Φεβρουάριο ως και τον Οκτώβριο του 1981 ήταν μέλος της Επιτροπής για τις Μεταφορές. 

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για έξι θητείες.

Στις 17 Σεπτεμβρίου 2004 διορίστηκε πολιτικός διοικητής του Αγίου Όρους και παρέμεινε έως το 2010, οπότε τον διαδέχθηκε ο Αρίστος Κασμίρογλου.

Το 2013, τέθηκε επικεφαλής της εταιρείας «Δικέφαλος 1924», για την ανακατασκευή του γηπέδου της ΑΕΚ.

Απεβίωσε σε ηλικία 83 ετών στις 8 Ιουλίου 2021 

## Παραπομπές


Κατηγορία:Έλληνες εφοπλιστές
Κατηγορία:Πολιτικοί διοικητές του Αγίου Όρους
Κατηγορία:Βουλευτές Β΄ Αθηνών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
ΑΕΛ Λεμεσού (πετοσφαίριση γυναικών)

Η **Αθλητική Ένωση Λεμεσού** είναι γυναικεία, κυπριακή, πετοσφαιρική ομάδα. Αποτελεί τμήμα του σωματείου της Αθλητικής Ένωσης Λεμεσού. Ιδρύθηκε το 1976. Έδρα της ομάδας είναι το Κλειστό Στάδιο Νίκος Σολωμονίδης.

Η ομάδα της ΑΕΛ αποτελεί την κορυφαία ομάδα στην κυπριακή πετοσφαίριση γυναικών. Το τμήμα πετοσφαίρισης γυναικών της ΑΕΛ είναι η ομάδα με τις περισσότερες κατακτήσεις πρωταθλημάτων. Έχει κατακτήσει τα 30 από τα 45 πρωταθλήματα που έχουν διεξαχθεί. Επιπλέον, διατηρεί ένα ρεκόρ 14 συνεχόμενων κατακτήσεων. 

Επιπλέον, είναι η ομάδα με τις περισσότερες κατακτήσεις του κυπέλλου Κύπρου, συνολικά 28, έχοντας δημιουργήσει ρεκόρ 24 συνεχόμενων κατακτήσεων. Από το 1978 έως το 2007 συμμετείχε σε όλους τους τελικούς της διοργάνωσης. Επιπρόσθετα, η ΑΕΛ έχει κατακτήσει 12 Σούπερ Καπ, όντας και σε αυτή τη διοργάνωση η πολυνίκης του θεσμού.

## Τίτλοι-Διακρίσεις

### Γυναίκες
* Πρωτάθλημα Α' κατηγορίας:
** Πρωταθλήτρια (30): 1976-77, 1977-78, 1978-79, 1979-80, 1980-81, 1981-82, 1982-83, 1983-84, 1984-85, 1985-86, 1986-87, 1987-88, 1988-89, 1989-90, 1990-91, 1992-93, 1993-94, 1994-95, 1995-96, 1996-97, 1997-98, 1998-99, 1999-00, 2000-01, 2002-03, 2004-05, 2007-08, 2008-09, 2011-12, 2020-21

* Κύπελλο Κύπρου:
** Κυπελλούχος (28): 1977-78, 1979-80, 1980-81, 1981-82, 1982-83, 1983-84, 1984-85, 1985-86, 1986-87, 1987-88,  1988-89, 1990-91,  1991-92, 1992-93, 1993-94, 1994-95, 1995-96, 1996-97, 1997-98, 1998-99, 1999-00,  2000-01, 2000-01, 2001-02, 2002-03, 2004-05, 2005-06, 2010-11, 

* Σούπερ Καπ:
** Νικήτρια (12): 1995, 1996, 1997, 1998, 1999, 2000, 2005, 2006, 2007, 2008, 2009, 2011

### Νεανίδες
* Πρωτάθλημα:
** Πρωταθλήτρια (11): 1986-87, 1987-88, 1990-91, 1995-96, 1998-99, 1999-00, 2001-02, 2003-04, 2007-08, 2008-09, 2009-10
* Κύπελλο:
** Κυπελλούχος (5): 1999-00, 2001-02, 2003-04, 2008-09, 2009-10

### Κορασίδες
* Πρωτάθλημα:
** Πρωταθλήτρια (9): 1994-95, 1995-96, 1997-98, 2000-01, 2001-02, 2002-03, 2005-06

### Παγκορασίδες
* Πρωτάθλημα:
** Πρωταθλήτρια (5): 1999-00, 2001-02, 2002-04, 2008-09, 2009-10

## Παραπομπές


## Εξωτερικοί σύνδεσμοι
* 

*
Κατηγορία:Πετοσφαιρικές ομάδες γυναικών Κύπρου
Περικλής Θεοχάρης

Ο **Περικλής Θεοχάρης** (24 Σεπτεμβρίου 1921 - 14 Σεπτεμβρίου 1999) ήταν Έλληνας πανεπιστημιακός και υφυπουργός το 1974.
## Βιογραφία
Γεννήθηκε στην Αθήνα και ήταν γιος στρατιωτικού. Σπούδασε ηλεκτρολόγος-μηχανολόγος στο Πολυτεχνείο και διετέλεσε επισκέπτης ερευνητής στο Τεχνολογικό Ινστιτούτο του Ιλινόις των ΗΠΑ. Ήταν διδάκτωρ των Πανεπιστημίων των Βρυξελλών και των Παρισίων.
Το 1973 έγινε τακτικό μέλος της Ακαδημίας Αθηνών και το 1982 πρόεδρός της. Το 1974 έγινε πρύτανης του ΕΜΠ και αντιπρύτανης το 1977.
Στην κυβέρνηση Εθνικής Ενότητας του 1974 υπηρέτησε ως υφυπουργός Εθνικής Παιδείας και Θρησκευμάτων από τις 9 Οκτωβρίου ως τις 22 Νοεμβρίου 1974.
Πέθανε σε ηλικία 78 ετών και κηδεύτηκε από το Πρώτο Νεκροταφείο, το 1999.

## Παραπομπές


## Εξωτερικοί σύνδεσμοι
*Η τελευταία συνέντευξη του Περικλή Θεοχάρη στη Βένη Ππααδημητρίου της "Απογευματινής", αναδημοσίευση 3-1-2013, ανάκτηση 10-7-2013.

Κατηγορία:Έλληνες πανεπιστημιακοί του 20ού αιώνα
Κατηγορία:Μέλη της Ακαδημίας Αθηνών
Κατηγορία:Πρόεδροι της Ακαδημίας Αθηνών
Κατηγορία:Έλληνες υφυπουργοί Εθνικής Παιδείας και Θρησκευμάτων
Αλέξιος Μέγαρης

Ο **Αλέξιος (Αλέκος) Μέγαρης** (27 Δεκεμβρίου 1932 – 18 Ιουνίου 2005) ήταν δήμαρχος Αιγίου για συνολικά δώδεκα χρόνια, τις περιόδους 1982 - 1986, 1990 - 1994 και 1998 - 2002.

## Βιογραφικά στοιχεία
Γεννήθηκε το Δεκέμβριο του 1932 στην Ελίκη Διακοπτού. Σπούδασε Μαθηματικά στο Πανεπιστήμιο Αθηνών και ίδρυσε ιδιωτικό φροντιστήριο και στη συνέχεια Γυμνάσιο και Λύκειο στο Αίγιο, στα οποία φοίτησαν πάνω από 15 χιλιάδες μαθητές, μεταξύ των οποίων πολλοί διακεκριμένοι Αχαιοί.

Μέλος του ΠΑΣΟΚ από το 1978, το 1982 κατέβηκε ως ο επίσημος υποψήφιος δήμαρχος του Κινήματος, έχοντας εξασφαλίσει την υποστήριξη του Γιώργου Παπανδρέου, παρά την έντονη αντίδραση του Μένιου Κουτσόγιωργα, που προόριζε για τη θέση φίλο του συμβολαιογράφο του Αιγίου.

Συνολικά διετέλεσε δήμαρχος Αιγίου τις περιόδους 1982 - 1986, 1990 - 1994 και 1998 - 2002. Σημαντικά έργα που φέρουν τη σφραγίδα του είναι το Δημαρχείο, νοσοκομείο, πρωτοδικείο, λιμάνι και αρχαιολογικό μουσείο του Αιγίου, καθώς επίσης ο βιολογικός καθαρισμός και η ανάπλαση του κήπου των Υψηλών Αλωνίων με βράβευση από την Ευρωπαϊκή Ένωση.

Πέθανε τον Ιούνιο του 2005. Ήταν νυμφευμένος με τη φιλόλογο Πόπη Παλασοπούλου και πατέρας ενός παιδιού.

## Πηγές


Κατηγορία:Δήμαρχοι Αιγίου
Δημητρακάκης

Το ελληνικό επώνυμο **Δημητρακάκης** μπορεί να αναφέρεται σε κάποιο από τα εξής πρόσωπα:

* Δημήτριος Δημητρακάκης (1823-1888), βουλευτής και νομάρχης
* Δημήτριος Δημητρακάκης (γενν. 1911), καθηγητής του ιδιωτικού δικαίου
* Κωνσταντίνος Δημητρακάκης (1883-;), δικαστικός και νομικός σύμβουλος
* Μάρκος Δημητρακάκης (1864-1916), αγωνιστής, εφέτης και βουλευτής
* Στυλιανός Δημητρακάκης (1903-1947), νομάρχης και υπουργός Δικαιοσύνης
Ευρωπαϊκό Πρωτάθλημα Στίβου Κ23

Το **Ευρωπαϊκό Πρωτάθλημα Στίβου U23** ή **Ευρωπαϊκό Πρωτάθλημα Στίβου Κάτω των 23 Ετών** ή **Ευρωπαϊκό Πρωτάθλημα Στίβου Εφήβων – Νεανίδων** είναι ένα πρωτάθλημα στίβου για Ευρωπαίους αθλητές κάτω από την ηλικία των 23, το οποίο διοργανώνεται ανά διετία από την Ευρωπαϊκή Ομοσπονδία Στίβου. 

Η διοργάνωση πραγματοποιήθηκε για πρώτη φορά το 1997 στο Τούρκου και αντικατέστησε το Ευρωπαϊκό Κύπελλο Στίβου U23 - ένα διετές γεγονός που είχε πρωταθλήματα επιπέδου *Α* και *Β* και πραγματοποιήθηκε το 1992 και το 1994.

## Διοργανώσεις

## Πίνακας μεταλλίων (1997–2015)

## Ρεκόρ
### Ανδρών

### Γυναικών

## Παραπομπές


## Εξωτερικοί σύνδεσμοι
*Ευρωπαϊκή Αθλητική Ομοσπονδία


Κατηγορία:Διοργανώσεις στίβου της Ευρωπαϊκής Ομοσπονδίας Στίβου
Γραμμή 7 (Τραμ Αθήνας)

Η **Γραμμή 7 Βούλα-Πειραιάς** **(«ΒΟΥΛΑ-ΠΕΙΡ»)** είναι γραμμή του τραμ Αθήνας (μέχρι το 2021, Γραμμή 3 ***«Θουκυδίδης»***, η οποία στους χάρτες απεικονιζόταν με μπλε χρώμα). Διαθέτει 43 στάσεις και, σχεδόν ολόκληρη, ακολουθεί τα παράλια της νότιας Αθήνας. Εγκαινιάστηκε στις 19 Ιουλίου 2004 μαζί με τις γραμμές 4 και 5, και στις 6 Δεκεμβρίου 2021 η γραμμή 3 μετονομάστηκε σε γραμμή 7. Η γραμμή ενώνει τον Πειραιά με το Ασκληπιείο Βούλας.

Σήμερα, η γραμμή ξεκινάει από την Ακτή Ποσειδώνος του Πειραιά, διέρχεται από το Σ.Ε.Φ στο Φάληρο, και συνεχίζει στην Καλλιθέα και το Παλαιό Φάληρο. Εκεί, ενώνεται με την γραμμή 6 στην στάση Έδεμ και Πικροδάφνη. Μετά συνεχίζει νοτιοανατολικά δίπλα στη Λεωφόρο Ποσειδώνος, μέσα από τον Άλιμο και το Ελληνικό και φθάνει στη στάση Κέντρο Ιστιοπλοΐας, μεταξύ Ελληνικού και Γλυφάδας. Από το σημείο αυτό, απομακρύνεται λίγο από τη λεωφόρο Ποσειδώνος, προχωράει νότια, πιο κοντά στην ακτή και μετά διασχίζει τη λεωφόρο Ποσειδώνος και μπαίνει στο κέντρο της Γλυφάδας (πλατεία Βάσως Κατράκη), όπου μελλοντικά θα ανταποκρίνεται με τη Γραμμή 2 του Μετρό της Αθήνας. Λίγο μετά, εξέρχεται από τη Γλυφάδα, ακολουθεί για λίγο την παραλιακή λεωφόρο και καταλήγει στο Ασκληπιείο Βούλας.

## Επέκταση προς Πειραιά
Στις 15 Δεκεμβρίου 2021 παραδόθηκε σε χρήση η επέκταση της γραμμής 7 «Ακτή Ποσειδώνος - Ασκληπιείο Βούλας» από το Σ.Ε.Φ. προς τον Πειραιά, συνολικού μήκους 5,4 χλμ. με 12 στάσεις. Η γραμμή του τραμ στον Πειραιά είναι μονής τροχιάς, δηλαδή τα τραμ στο τμήμα αυτό διέρχονται από κάθε στάση προς μία μόνο κατεύθυνση. Η διαδρομή **Φάληρο - Πειραιάς** έχει τις στάσεις *Γήπεδο Καραϊσκάκη - Μ. Ασίας - Λαμπράκη - Ευαγγελίστρια - Πλ. Δεληγιάννη (επρόκειτο για τον σχεδιασθέντα σταθμό μετρό Λαμπράκη το 1997, που καταργήθηκε) - Δημαρχείο - Ακτή Ποσειδώνος* (Τερματική στάση) ενώ η διαδρομή **Πειραιάς - Φάληρο** έχει τις στάσεις Ακτή Ποσειδώνος - *Αγ. Τριάδα - Πλ. Ιπποδαμείας - 34ου Συντάγματος - Ανδρούτσου - Ομ. Σκυλίτση - Σ.Ε.Φ*.

## Στάσεις

## Παραπομπές


Κατηγορία:Τραμ Αθήνας
Κατηγορία:Σιδηροδρομικές γραμμές που εγκαινιάστηκαν το 2004
ΕΡΤ Κομοτηνής

Ο **Ραδιοφωνικός Σταθμός Κομοτηνής** (**ΕΡΤ Κομοτηνής**) είναι ο τοπικός ραδιοφωνικός σταθμός της Κομοτηνής, νομού Ροδόπης, καλύπτει τον νομό Ξάνθης και τον νότιο Έβρο (ευρύτερη περιοχή Αλεξανδρούπολης). Το πρόγραμμά του είναι κυρίως ειδησεογραφικό.

Ξεκίνησε να εκπέμπει τον Ιούνιο του 1954 αρχικά στα μεσαία κύματα στους 1.404 χιλιόκυκλους από την Κομοτηνή και αργότερα στα FM στους 98.1&nbsp;MHz από την Πλάκα της Αλεξανδρούπολης και στους 91.2 MHz από την Κομοτηνή.

Στις 11 Ιουνίου 2013 μετά την ανακοίνωση για το κλείσιμο της ΕΡΤ οι απολυμένοι εργαζόμενοι συνέχισαν κανονικά την μετάδοση του προγράμματος του σταθμού. Ωστόσο, στις 28 Απριλίου του 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου του 2015, δύο χρόνια μετά το μαύρο, κι έτσι έγινε η επανέναρξή της, με όλες σχεδόν τις δομές της, συμπεριλαμβανομένη και η ΕΡΑ Κομοτηνής αλλάζοντας το όνομά της σε ΕΡΤ Κομοτηνής.

## Συχνότητες ΕΡΤ Κομοτηνής
Το σήμα της ΕΡΤ Κομοτηνής καλύπτει την περιοχή της Νοτιοδυτικής Θράκης (μεγάλο μέρος των νομών Ροδόπης και Ξάνθης, μέρος του Νότιου Έβρου (Αλεξανδρούπολη), τμήματα της Θάσου και Σαμοθράκη).

## Παραπομπές


## Εξωτερικοί σύνδεσμοι
*ΕΡΤ Κομοτηνής listen live
*Ακούστε ζωντανά από το ERT Echo
*Ειδήσεις και ζωντανή μετάδοση από την ΕΡΤ Κομοτηνής
*Επίσημη ιστοσελίδα του ραδιοσταθμού στο Facebook

Κατηγορία:Ελληνική Ραδιοφωνία
Γραμμή 4 (Τραμ Αθήνας)

Η **Γραμμή 4** του τραμ Αθήνας ήταν η γραμμή ***«Αριστοτέλης»***, η οποία στους χάρτες απεικονίζοταν με κόκκινο χρώμα. Διέθετε 40 στάσεις και το πρώτο μισό της, ακολουθούσε τα παράλια της νότιας Αθήνας, ενώ το δεύτερο μισό εισερχόταν στο κέντρο της Αθήνας. Εγκαινιάστηκε στις 19 Ιουλίου 2004, μαζί με τις γραμμές 3 και 5. Ξεκινούσε από τη στάση ΣΕΦ, στον Πειραιά, και μαζί με τη γραμμή 3 διερχόταν από την Καλλιθέα και το Παλαιό Φάληρο. Εκεί, χωριζόταν από τη γραμμή 3 και ενωνώταν με τη γραμμή 5. Κατόπιν, συνέχιζε βορειοανατολικά και εισερχόταν από τη Νέα Σμύρνη και έπειτα κατέληγε στο κέντρο της Αθήνας. Η γραμμή καταργήθηκε στις 6 Δεκεμβρίου 2021 και αντικαταστήθηκε από τις γραμμές 6 και 7.

## Επέκταση προς Πειραιά
Στις 5 Δεκεμβρίου 2021 διακόπηκε η λειτουργία της γραμμής και αντικαταστήθηκε από την γραμμή 7(Ακτή Ποσειδώνος - Ασκληπίειο Βούλας, (παλιά Γραμμή 3) και τη Γραμμή 6 (παλιά γραμμή 5)

## Στάσεις

## Δείτε επίσης
*Γραμμή 6 (Τραμ Αθήνας), για τη γραμμή που εκτελεί τη διαδρομή Σύνταγμα - Πικροδάφνη
*Γραμμή 7 (Τραμ Αθήνας), για τη γραμμή που εκτελεί τη διαδρομή Πειραιάς - Ασκληπιείο Βούλας
*Τραμ Αθήνας
*Μετρό Αθήνας

## Παραπομπές


Κατηγορία:Τραμ Αθήνας
Κατηγορία:Σιδηροδρομικές γραμμές που εγκαινιάστηκαν το 2004
ΕΡΤ Κοζάνης

Ο **Ραδιοφωνικός Σταθμός Κοζάνης** (**ΕΡΤ Κοζάνης**) είναι ο τοπικός ραδιοφωνικός σταθμός της Κοζάνης και του νομού Κοζάνης. Το πρόγραμμά του είναι κυρίως ειδησεογραφικό αλλά και ψυχαγωγικό.

## Ιστορικό
Ξεκίνησε στις 29 Ιανουαρίου 1950, ως *Ραδιοφωνικός Σταθμός Ενόπλων Δυνάμεων Δυτικής Μακεδονίας* και μέχρι το 1954 εξέπεμπε από έναν πομπό βραχέων κυμάτων ισχύος 1KW ώσπου άλλαξε πομπό ισχύος 300W.

Το 1962 εντάσσεται στην μετέπειτα ΥΕΝΕΔ και από το 1967 εκπέμπει στα μεσαία κύματα με πομπό ισχύος 600W και από το τέλος της δεκαετίας του 1970, με πομπό ισχύος 1KW στους 1.602 χιλιόκυκλους. Αργότερα, το 1982 εντάσσεται στην μετέπειτα ΕΡΤ2 και το 1987 στην ΕΡΤ μετονομάζοντας την σε ΕΡΑ Κοζάνης η οποία από το Νοέμβριο του 1991 εκπέμπει και στα FM στους 100.2&nbsp;MHz με πομπό ισχύος 10KW από την Καστανιά καλύπτοντας ολόκληρη τη Δυτική Μακεδονία.

Στις 11 Ιουνίου 2013 μετά την ανακοίνωση για το κλείσιμο της ΕΡΤ, οι εργαζόμενοι της ΕΡΤ Κοζάνης δεν συνέχισαν την λειτουργία του ραδιοφωνικού σταθμού, πράγμα το οποίο έκαναν όλοι οι υπόλοιποι ραδιοφωνικοί σταθμοί της Ελληνικής Ραδιοφωνίας.

Η ΕΡΤ Κοζάνης μαζί με της Τρίπολης και της Καβάλας ήταν οι μόνοι κρατικοί σταθμοί που σταμάτησαν την λειτουργία τους μετά την ανακοίνωση του κλεισίματος της ΕΡΤ λόγω τεχνικών προβλημάτων και ζημιών.

Ωστόσο, στις 28 Απριλίου 2015 ψηφίστηκε από τη Βουλή ο νόμος για την επαναλειτουργία της ΕΡΤ, η οποία έγινε στις 11 Ιουνίου 2015, δύο χρόνια μετά το μαύρο, με όλες σχεδόν τις δομές της, συμπεριλαμβανομένης και της ΕΡΑ Κοζάνης μετονομασμένη σε ΕΡΤ Κοζάνης.

## Συχνότητες

## Παραπομπές


## Εξωτερικοί σύνδεσμοι
*ΕΡΤ Κοζάνης μέσω του ERT Echo
*Facebook

Κατηγορία:Ελληνική Ραδιοφωνία
Κύκκος (όνομα)

**Κύκκος**, ελληνικό αντρικό κύριο όνομα (βαφτιστικό όνομα).
## Ετυμολογία του ονόματος
Το όνομα προέρχεται από την ιστορική Ιερά Μονή της Παναγίας του Κύκκου, στο όρος Ολύμπος τής Κύπρου. Με το ίδιο όνομα υπάρχει και στην Πάτμο εκκλησάκι της Παναγίας του Κύκκου, που πήρε την ονομασία του από την εικόνα της Παναγίας, αντίγραφο της Παναγίας της μονής Κύκκου της Κύπρου, η οποία κατά την παράδοση φιλοτεχνήθηκε από τον ευαγγελιστή Λουκά.

Για το τοπωνύμιο *Κύκκος* ο Χ. Συμεωνίδης, από τις διάφορες εκδοχές, προκρίνει την παραγωγή του από τη λέξη *κίκος* «τζιτζίκι, τέττιξ». 
## Ονομαστική εορτή
Στις 8 Σεπτεμβρίου, ημέρα γενεθλίων της Παναγίας.
## Διάδοση του ονόματος
Πολύ σπάνιο βαφτιστικό, ανήκει στα ονόματα που προέρχονται από ονομασίες μοναστηριών, όπως λ.χ. *[[Πανορμίτης]]* από τον Ταξιάρχη Μιχαήλ τον Πανορμίτη στη Σύμη ή *[[Τσαμπίκα]]* από την Παναγία την Τσαμπίκα στη Ρόδο.

## Πρόσωπα
* Κύκκος Μαγιάφης

## Παραπομπές


## Εξωτερικοί σύνδεσμοι

Κατηγορία:Ανδρικά ελληνικά ονόματα
Γραμμή 6 (Τραμ Αθήνας)

Η **Γραμμή 6** του τραμ Αθήνας είναι η γραμμή **Πικροδάφνη-Σύνταγμα (''«ΠΙΚΡ-ΣΥΝ»)**''. Διαθέτει 19 στάσεις, εξέρχεται από το κέντρο της Αθήνας και τελειώνει στην παραλία της Αθήνας, στη στάση «Πικροδάφνη». Μέχρι το 2021 μέρος της σημερινής γραμμής 6 ήταν μέρος της γραμμής 5 «Πλάτωνας», η οποία στους χάρτες απεικονιζόταν με ανοιχτό πράσινο χρώμα. Η τότε γραμμή 5 διέθετε 37 στάσεις και το πρώτο μισό της εξερχόταν από το κέντρο της Αθήνας, ενώ το δεύτερο μισό ακολουθούσε τα παράλια της νότιας Αθήνας. Εγκαινιάστηκε στις 19 Ιουλίου 2004 μαζί με τις γραμμές 3 και 4 και αρχικά ένωνε το Σύνταγμα με το Κολυμβητήριο Γλυφάδας.

Σήμερα, η γραμμή 6 του τραμ ξεκινάει από τo Σύνταγμα και διέρχεται από τη Νέα Σμύρνη και το Παλαιό Φάληρο. Εκεί, ενώνεται με τη γραμμή 7 του τραμ. Μετά συνεχίζει νοτιοανατολικά, παράλληλα και δίπλα στη Λεωφόρο Ποσειδώνος, και τερματίζει στην Πικροδάφνη στον Άλιμο. Στη στάση «Έδεμ» και «Πικροδάφνη» γίνεται ανταπόκριση με την γραμμή 7 του τραμ «Πειραιάς - Βούλα»

## Στάσεις

Κατηγορία:Τραμ Αθήνας
Σιδηροδρομικός σταθμός Ταύρου

Ο **Σιδηροδρομικός Σταθμός Ταύρου** είναι σταθμός του Προαστιακού Αθήνας, του οποίου η λειτουργία ξεκίνησε στις 1 Οκτωβρίου 2014. Βρίσκεται στη συμβολή της οδού Εσταυρωμένου με την λεωφόρο Κωνσταντινουπόλεως στις εργατικές κατοικίες του Ταύρου.

## Δομή σταθμού

Ταύρος
Ταύρος
Ταύρος
Στάδιο Καντριόργκ

To **Στάδιο Καντριόργκ** () είναι ένα στάδιο πολλαπλών χρήσεων στο Τάλιν της Εσθονίας. Αυτή τη στιγμή χρησιμοποιείται κυρίως για ποδοσφαιρικούς αγώνες και στίβο, και είναι η έδρα της Νέμε Κάλιου και της Λεβάντια Τάλιν.

Το στάδιο διαθέτει 5.000 θέσεις  και κατασκευάστηκε το διάστημα 1922 με 1926. Το στάδιο εγκαινιάστηκε στις 13 Ιουνίου του 1926 και βρίσκεται περίπου 2 χιλιόμετρα ανατολικά από το κέντρο της πόλης στη συνοικία Καντριόργκ κοντά στο Παλάτι Καντριόργκ. Από τις 11 Φεβρουαρίου 1999, το στάδιο διοικείται από το Τμήμα Αθλητισμού και Νεολαίας, και από το 2006 έχει πιστοποιητικό IAAFi, το οποίο επιτρέπει την διεξαγωγή διεθνών διαγωνισμών υψηλού επιπέδου. Η διεύθυνση του είναι Roheline AAS 24, 10150.

Πριν από το 2001, όταν το A. Le Coq Arena δεν είχε χτιστεί, το στάδιο ήταν η έδρα της Εθνικής ομάδας ποδοσφαίρου της Εσθονίας. Το τελευταίο παιχνίδι της Εθνικής Εσθονίας ήταν εναντίον της Εθνικής Πορτογαλίας στις 3 Σεπτεμβρίου 2000.

Επίσης το Καντριόργκ μέχρι το τέλος της σεζόν του 2008 ήταν η έδρα της ομάδας ΦΚ TVMK που αγωνιζόταν στην Μέιστριλιιγκα, η οποία σταμάτησε τις δραστηριότητές της λόγω οικονομικών προβλημάτων.
 
Κατά την περίοδο της Σοβιετικής Σοσιαλιστικής Δημοκρατίας της Εσθονίας, το στάδιο ονομαζόταν *Στάδιο Ντιναμό*.

Στο στάδιο έχει διοργανωθεί έξι φορές η Σούπερ Λίγκ του Ευρωπαϊκού Κυπέλλου Συνθέτων Αγωνισμάτων τις περιόδους 1997 (ανδρών), 1998, 2004 (ανδρών), 2007 (ανδρών), 2010 και 2013. Για πρώτη φορά τα τελευταία πέντε χρόνια το στάδιο φιλοξένησε στις 21–24 Ιουλίου του 2011 το Ευρωπαϊκό Πρωτάθλημα Στίβου Νέων, στις 3–15 Ιουλίου του 2012 το Ευρωπαϊκό Πρωτάθλημα Ποδοσφαίρου U19, στις 21–22 Ιουνίου του 2014 την Πρώτη Κατηγορία του Ευρωπαϊκού Πρωταθλήματος Ομάδων και στις 9–12 Ιουλίου του 2015 το Ευρωπαϊκό Πρωτάθλημα Στίβου U23.

Το Καντριόργκ από την κατασκευή του το 1926 έχει αναλάβει την διεξαγωγή πολλών πρωταθλημάτων του Εσθονικού Πρωταθλήματος Στίβου.

## Παραπομπές


## Εξωτερικοί σύνδεσμοι
*Επίσημη ιστοσελίδα του Σταδίου Καντριόργκ

Κατηγορία:Αθλητισμός στην Εσθονία
Κατηγορία:Κτίρια και κατασκευές στην Εσθονία
Γκρεγκόριο Στεντάρντι

Ο **Γκρεγκόριο Στεντάρντι**, γνωστός κι ως **Γκόρο ντα Μοντεμπενίκι** (Μοντεμπενίκι, ... – ...), ήταν Ιταλός κοντοτιέρος και στρατιωτικός του 16ου αιώνα.

## Βιογραφία
Πολέμησε μαζί με τον Τζοβάνι ντάλε Μπάντε Νέρε, ο οποίος βρισκόταν, τότε, στην υπηρεσία της Φλωρεντίνικης Δημοκρατίας, και τον Φραντσέσκο Φερρούτσι έως και την οδό της Γκανιβάνα. Μετά την πτώση της Δημοκρατίας, εισήλθε στην υπηρεσία των Μεδίκων, όπου και παρέμεινε έως τον θάνατό του.

Η οικία στην οποία διέμενε ο Γκόρο είναι μεταξύ των σημαντικότερων ιστορικών κτιρίων του Μοντεμπενίκι, ενώ το 1902 στην είσοδο του κτιρίου τοποθετήθηκε αναμνηστική πλάκα προς τιμήν του. Ο Τζουζέπε Τσέζαρε Άμπα αναφέρει τον Γκόρο στο έργο του με τίτλο *Da Quarto al Volturno*, ενώ παρομοιάζει την πίστη του στον Φερρούτσιο με εκείνη του Νίνο Μπίξιο προς το πρόσωπο του Γκαριμπάλντι.

Ο υιός του Γκόρο, Σεμπαστιάνο Σανλεονίνι, υπήρξε αρκετά γνωστός συγγραφέας.

## Παραπομπές



Κατηγορία:Ιταλοί στρατιωτικοί
Κατηγορία:Κοντοτιέροι
Σιδηροδρομικός σταθμός Ρουφ

Ο **Σιδηροδρομικός Σταθμός Ρουφ** είναι σταθμός του Οργανισμού Σιδηροδρόμων Ελλάδας. Βρίσκεται στα όρια των δήμων Αθήνας και Ταύρου.

Εγκαινιάστηκε στην αρχική του μορφή στις 30 Ιουνίου 1884 ως τμήμα των Σιδηρόδρομων Πειραιώς - Αθηνών - Πελοποννήσου και οφείλει την ονομασία του στην αθηναϊκή συνοικία του Ρουφ που εξυπηρετεί. Από το 1904 ξεκίνησε να εξυπηρετεί και δρομολόγια της Εταιρείας Ελληνικών Σιδηροδρόμων με κατεύθυνση προς το βορρά. Από την εποχή εκείνη και για πολλές δεκαετίες, ο σταθμός αποτέλεσε την εμπορευματική βάση των ελληνικών σιδηροδρόμων. Στις 4 Ιουνίου 2007 ολοκληρώθηκε η εκτεταμένη ανακαίνιση του σταθμού και η ένταξή του στο δίκτυο του προαστιακού σιδηρόδρομου.

Στον σταθμό Ρουφ σταθμεύει συρμός με μουσειακά οχήματα του Οριάν Εξπρές με επικεφαλής μουσειακή ατμάμαξα, στα οχήματα του οποίου λαμβάνουν χώρα θεατρικές και μουσικές παραστάσεις. Ο συρμός αυτός λειτουργεί από το 1997 ως θέατρο υπό το όνομα «Το Τρένο στο Ρουφ». Ως το 1960 ο σταθμός του Ρουφ συνδέονταν με το τραμ 4.

## Δομή σταθμού

## Παραπομπές


Ρουφ
Ρουφ
Ρουφ
Ρουφ
Ρουφ
Ρουφ
Ρουφ